CELEX: 32010R0008
Language: sk
Date: 2009-12-23 00:00:00
Title: Nariadenie Komisie (EÚ) č. 8/2010 z  23. decembra 2009 o povolení serínproteázy z  Bacillus licheniformis (DSM 19670) ako kŕmnej doplnkovej látky pre kurčatá na výkrm (držiteľ povolenia spoločnosť DSM Nutritional Products Ltd., zastúpená spoločnosťou DSM Nutritional Products Sp.Z.o.o) Text s významom pre EHP

7.1.2010   
            
            
               SK
            
            
               Úradný vestník Európskej únie
            
            
               L 3/7
            
         NARIADENIE KOMISIE (EÚ) č. 8/2010
   z 23. decembra 2009
   o povolení serínproteázy z Bacillus licheniformis (DSM 19670) ako kŕmnej doplnkovej látky pre kurčatá na výkrm (držiteľ povolenia spoločnosť DSM Nutritional Products Ltd., zastúpená spoločnosťou DSM Nutritional Products Sp.Z.o.o)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udelenia takéhoto povolenia.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli pripojené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia enzýmového prípravku serínproteáza z Bacillus licheniformis (DSM 19670) ako kŕmnej doplnkovej látky pre kurčatá na výkrm, ktorý má byť zaradený do kategórie doplnkových látok „zootechnické doplnkové látky“.
            
         
               (4)
            
            
               Vo svojom stanovisku z 2. a 7. júla 2009 (2) dospel Európsky úrad pre bezpečnosť potravín (ďalej len „úrad“) k záveru, že enzýmový prípravok serínproteáza z Bacillus licheniformis (DSM 19670) nemá nepriaznivé účinky na zdravie zvierat, zdravie ľudí, ani na životné prostredie a že používanie uvedeného prípravku môže zlepšiť úžitkovosť zvierat. Úrad sa nedomnieva, že sú potrebné osobitné požiadavky na monitorovanie po uvedení na trh. Úrad takisto overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené podľa nariadenia (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. decembra 2009
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  The EFSA Journal (2009) 1185, s. 1.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a13
               
               
                  Spoločnosť DSM Nutritional Products Ltd., zastúpená spoločnosťou DSM Nutritional Products Sp.Z.o.o.
               
               
                  Serínproteáza
                  EC 3.4.21.-
               
               
                  Zloženie doplnkovej látky:
                  
                               
                           
                           
                              Prípravok serínproteáza (EC 3.4.21.-)
                           
                        
                               
                           
                           
                              z Bacillus licheniformis (DSM 19670) s aktivitou najmenej 75 000 PROT (1)/g
                           
                        Charakteristika účinnej látky:
                  
                               
                           
                           
                              Serínproteáza (EC 3.4.21.-)
                           
                        
                               
                           
                           
                              z Bacillus licheniformis (DSM 19670)
                           
                        Analytická metóda (2):
                  Kolorimetrická metóda na meranie žltého komplexu para-nitroanilínu (pNA) uvoľneného enzýmom zo „Suc-Ala-Ala-Pro-Phe-pNA“ pri pH 9,0 a teplote 37 °C.
               
               
                  Kurčatá na výkrm
               
               
                  —
               
               
                  15 000 PROT
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, dobu použiteľnosti a stabilitu pri granulovaní.
                           
                        
                              2.
                           
                           
                              Z bezpečnostných dôvodov: počas manipulácie sa používa ochranná dýchacia maska, okuliare a rukavice.
                           
                        
               
                  13.1.2020
               
            
         (1)  1 PROT je množstvo enzýmu, ktoré pri pH 9,0 a teplote 37 °C uvoľní za minútu 1 μmol p-nitroanilínu z 1mM substrátu (Suc-Ala-Ala-Pro-Phe-pNA).
      
         (2)  Podrobné informácie o analytických metódach sú k dispozícii na tejto webovej stránke referenčného laboratória Spoločenstva: www.irmm.jrc.be/crl-feed-additives